*Obvezne Bilješke uz Bilancu*

*sa stanjem na dan 31.12.2023. godine*

Naziv proračuna: Općina Viškovo

OIB: 28350474809

RKP broj: 31171

Adresa: Vozišće 3, 51216 VIŠKOVO

**Uvodna bilješka**

Temeljem članka 15. Pravilnika o financijskom izvještavanju u proračunskom računovodstvu (NN 37/22.) dan je u nastavku pregled sudskih sporova u tijeku, dok pregled ugovornih odnosa koji uz ispunjenje određenih uvjeta mogu postati obveza ili imovina Općine Viškovo (dana kreditna pisma, hipoteke i slično), nije iskazan u ovim bilješkama, s obzirom da prema postojećim podacima, na dan 31. prosinca 2023. godine nije utvrđeno postojanje takvih ugovornih odnosa. Također, ovim bilješkama obuhvaćeno je i obrazloženje po stavkama imovine, obveza i vlastitih izvora koje su iskazane u bilanci sa stanjem na dan 31. prosinca 2023. godine.

**Bilješka broj 1.**

Procijenjena vrijednost potencijalnih sudskih sporova u tijeku na dan 31. 12. 2023. godine iznosi 435.097,13 € i sastoji se od 3 sudska spora i obveze za obeštećenje vlasnika nekretnine u krugu od 500 m od zone Viševac za koje nije moguće procijeniti vrijeme njihovog okončanja, odnosno vrijeme priljeva ili odljeva sredstava.



Proračunski korisnici nisu imali iskazane podatke o ugovornim odnosima koji uz ispunjenje određenih uvjeta mogu postati obveza ili imovina, kao ni podatke o procijenjenoj vrijednosti potencijalnih sudskih sporova.

**Bilješka broj 2.**

**Ukupna konsolidirana knjigovodstvena vrijednost imovine (ŠIFRA B001)** Općine Viškovo sa stanjem na dan 31. prosinca 2023. godine iznosi **60.776.677,01 €** ili 5,6% višeu usporedbi sa stanjem na dan 1. siječnja 2023. godine, a obuhvaća **nefinancijsku imovinu (ŠIFRA B002)** knjižne vrijednosti **54.070.831,89 €** ili 8,6% više u usporedbi sa stanjem 1. siječnja 2023. godine i **financijsku imovinu (ŠIFRA 1)** u iznosu od **6.705.845,12 €** ili 13,8%manje odstanja na početku godine**.**

**Bilješka broj 3.**

**Nefinancijska imovina (ŠIFRA B002)** iznosi 54.070.831,89 €i odnosi se na sljedeće:

* **Neproizvedenu dugotrajnu imovinu (šifra 01)** u iznosu od 25.650.926,54 € što predstavlja povećanje od 0,5% vrijednosti ove imovine na početku godine. Do povećanja je došlo najvećim dijelom zbog nabave zemljišta potrebnog za izgradnju parkirališta u Marinićima.
* U ukupnoj vrijednosti neproizvedene dugotrajne imovine na knjižnu vrijednost imovine Dječjeg vrtića Viškovo odnosi se **24.633,07** €. Ostali proračunski korisnici nemaju svoju dugotrajnu neproizvedenu imovinu.
* **Proizvedenu dugotrajnu imovinu (šifra 02)** koja iznosi 20.763.866,67 € što predstavlja 14,7% više u odnosu na početno stanje, a rezultat je smanjenja vrijednosti imovine po osnovi obračuna ispravka vrijednosti za tekuću godinu i povećanja vrijednosti imovine po osnovi izvršenih ulaganja u tijeku godine. Veća odstupanja prisutna su na:
* ceste, željeznice i ostali prometni objekti (**šifra 0213**) iznose 11.528.377,54 € i povećani su za 27% zbog dodatnih ulaganja u postojeće ceste i izgradnje cesta za Radnu zonu Marišćina
* ostali građevinski objekti (**šifra 0214**) iznose 9.283.178,06 € i povećani su za 14,7% zbog izgradnje platoa u Radnoj zoni Marišćina, proširenja javne rasvjete i uređenja javne površine kod groblja
* oprema za održavanje i zaštitu (šifra 0223) iznosi 229.059,50 € i veća je za 22,8% zbog ugradnje opreme za video nadzor na novim javnim površinama (kružno raskrižje kod groblja, divlji deponiji, javna površina na Marinićima)
* uređaji, strojevi i oprema za ostale namjene **(šifra 0227)** iznose 677.568,17 € i veći su za 3,9% zbog nabavke komunalne opreme za javne površine
* knjige **(šifra 0241)** iznose 722.547,37 € i povećane su za 0,8% u odnosu na vrijednost iste u prethodnoj godini
* ulaganja u računalne programe **(šifra 0262)** iznosi 139.239,45 € i povećana su za 2,7% vrijednosti iste u odnosu na prethodnu godinu zbog nabavke novih programa
* umjetnička, literarna i znanstvena djela (šifra 0263) iznose 587.771,24 € i povećana su za 6,5% zbog izrade novih DPU
* **Sitni inventar u upotrebi (šifra 042)**, vrijednost kojega iznosi 114.852,01 €, povećan je za 1,2% za U istom iznosu iskazan je i ispravak vrijednosti sitnog inventara s obzirom da se isti otpisuje jednokratno. U tome, na nabavnu, odnosno otpisanu vrijednost sitnog inventara Dječjeg vrtića Viškovo odnosi se 76.403,93 €, a JU Knjižnice i čitaonice Halubajska zora odnosi se iznos od 8.274,59 €. Ostali proračunski korisnici nemaju evidentirane vrijednosti sitnog inventara.
* u ukupnoj vrijednosti proizvedene dugotrajne imovine na knjižnu vrijednost imovine Dječjeg vrtića Viškovo odnosi se **99.089,34 €**, u okviru koje su postrojenja i oprema iskazani u iznosu od 89.510,35 €, prijevozna sredstva iznose 9.060,55 €, a nematerijalna proizvedena imovina koja se odnosi na računalne programe iznosi 518,44 €. Na knjižnu vrijednost imovine JU Knjižnica i čitaonica Halubajska zora odnosi se iznos od **731.043,19 €** u okviru kojeg knjižna vrijednost postrojenja i opreme iznosi 7.956,64 €, knjiga 722.547,37 €, a nematerijalna proizvedena imovina koja se odnosi na računalne programe iznosi 539,18 €. Ostali proračunski korisnici nemaju svoju dugotrajnu imovinu. Na knjižnu vrijednost imovine JU Kuća halubajskega zvončara odnosi se iznos od 2.898,99 € u okviru kojeg knjižna vrijednost postrojenja i opreme iznosi 2.323,84 €, a nematerijalna proizvedena imovina koja se odnosi na računalne programe iznosi 575,15 €.

**Dugotrajna nefinancijska imovina u pripremi (šifra 05)** iznosi 7.656.038,68 € i povećana je za 24,3% u odnosu na stanje 1. siječnja. Veća odstupanja odnose se na:

* građevinske objekte u pripremi (**šifra 051**) koji iznose 4.806.990,53 € ili 23% više nego na početku godine, a do povećanja je došlo zbog investicije u izgradnju Kuće halubajskega zvončara
* postrojenja i oprema u pripremi (šifra 052) koji iznose 977.921,70 € i znatno su povećani zbog nabavke opreme za Kuću halubajskega zvončara
* ostalu nematerijalnu proizvedenu imovinu u pripremi (**šifra 055**) koja iznosi 1.850.663,94 € i koja je za 17,6% manja u odnosu na stanje 01. siječnja 2023. godine, a smanjenje je rezultat prijenosa u uporabu dovršenih ulaganja izvršenih za pripremu projektne i prostorno planske dokumentacije za gradnju objekata
* Ostala nefinancijska dugotrajna imovina u pripremi (**šifra 056**) iznosi 20.462,51 € i povećana je zbog pripreme dokumentacije za rekonstrukciju mrtvačnice u Žegotima u suradnji sa Gradom Kastvom.

**Bilješka broj 4.**

**Financijsku imovinu (šifra 1)** koja iznosi 6.705.845,12 €,čine:

**Novac u banci i blagajni (šifra 11)** u iznosu od 2.631.834,63 € što je smanjenje za 28,7% od stanja na početku godine:

* **Novac u banci i blagajni (šifra 111)** u iznosu od 2.631.772,96 € što je smanjenje za 28,7% od stanja na početku godine
* **Izdvojena novčana sredstva (šifra 112)** u iznosu od 61,67 €

**Depoziti, jamčevni polozi i potraživanja od zaposlenih te za više plaćene poreze i ostalo (šifra 12)** iznose 76.578,10 € što predstavlja smanjenje od 43,1% u odnosu na početak godine najvećim dijelom zbog ostalih potraživanja **(šifra 129**) koji iznose 14.066,92 € i odnose se na potraživanja od proračunskih korisnika za nerefundirana bolovanja od HZZO-a i druga potraživanja iz poslovnih odnosa, a do smanjenja je došlo kod Dječjeg vrtića Viškovo zbog realizacije potraživanja za uređenje okoliša Dječjeg vrtića. Depoziti u tuzemnim institucijama **(šifra 1211**) iznose 62.511,18 € i odnose se na depozite u banci za odobrene poduzetničke kredite u iznosu od 18.301,10 € te ostale depozite u iznosu od 44.210,08 €.

**Potraživanja za dane zajmove (šifra 13)** iznose 55.130,97 € što je 0,5% manje u odnosu na početno stanje, a odnosi se na neutrošena razvojna sredstva koja KD Čistoća naplaćuje u okviru cijene komunalnih usluga na području općine i koja namjenski troši za potrebe razvoja svoje komunalne djelatnosti. Naplaćena razvojna sredstva i njihov utrošak evidentiraju se u skladu sa Zakonom o komunalnom gospodarstvu kao prihod, odnosno rashod jedinice lokalne samouprave na čijem se području isporučuje komunalna usluga, dok se neutrošeni iznos razvojnih sredstava evidentira kao potraživanje za dani zajam i prenosi u sljedeće izvještajno razdoblje.

**Dionice i udjeli u glavnici (šifra 15)** iznose ukupno 3.215.838,68 €. Udjeli se odnose na sljedeće:

- Udio u glavnici KD-a “Vodovod i kanalizacija” u iznosu od 2.540.553,45 €;

- Udio u glavnici KD-a “Čistoća” u iznosu od 76.116,53 €;

- Udio u glavnici KD-a “Autotrolej” u iznosu od 39.777,03 €;

- Udio u glavnici Centra za brdsko-planinsku poljoprivredu u iznosu 530,89 €;

- Udio u glavnici TD-a Ekoplus d.o.o. u iznosu od 519.052,36 €;

- Udio u glavnici KD-a Viškovo u iznosu od 19.908,42 €.

- Udio u glavnici KD Kastav-Viškovo u iznosu od 19.900,00 €

**Potraživanja za prihode poslovanja (šifra 16)** smanjena su za 5% u odnosu na početno stanje i iznose 354.925,80 €. Do smanjenja je došlo zbog bolje naplate potraživanja (osim potraživanja za kazne) za poreze **(šifra 161)** koji iznose 439.357,46 €, a najvećim dijelom se odnose na potraživanja za porez na promet nekretnina koje je evidentirano na kraju izvještajne godine temeljem izvještaja Porezne uprave koja sukladno propisima vodi razrez, naplatu i evidenciju istog. Potraživanja za prihode od imovine imovine **(šifra 164)** iznose 13.426,48 €, a odnose se na potraživanja za zatezne kamate, koncesije, zakup poslovnih prostora, zemljišta i opreme, za grobne naknade te kamate za dane zajmove po osnovi obročne otplate komunalnog doprinosa. Potraživanja za upravne i administrativne pristojbe, pristojbe po posebnim propisima i naknade **(šifra 165)** iznose 450.635,11 € i najvećim dijelom se odnose na komunalne doprinose i naknade. Potraživanja za kazne **(šifra 168)** iznose 27.135,54 € i povećana su za 389,5%. Ispravak vrijednosti potraživanja iznosi 575.628,79 € i rezultat je primjene primjene čl. 37a. Pravilnika o proračunskom računovodstvu i računskom planu prema kojem se na kraju godine provodi ispravak vrijednosti potraživanja uzimajući u obzir kašnjenje u naplati **(šifra 169)**.

* u okviru ovih potraživanja konsolidirana su potraživanja Dječjeg vrtića Viškovo u iznosu od 34.161,01 € koja se najvećim dijelom odnose na potraživanja za sufinanciranje usluge smještaja djece u vrtiću, a ispravak vrijednosti iznosi 2.820,31 €. Ostali proračunski korisnici nisu iskazali potraživanja za prihode poslovanja.

**Potraživanja od prodaje nefinancijske imovine (šifra 17)** iznose 2.180,25 €, a odnose se na potraživanja od prodaje stambenih objekata u skladu s dinamikom otplate stanova na kojima je ostvareno stambeno pravo.

**Rashodi budućih razdoblja i nedospjela naplata prihoda (šifra 19)** iznose 369.356,69 €, a odnose se na kontinuirane rashode budućih razdoblja (šifra 193), odnosno na obveze evidentirane u 2023. godini za rashode koji terete sljedeću proračunsku godinu. Od ukupno iskazanog iznosa kontinuiranih rashoda budućih razdoblja na rashode JU Knjižnice i čitaonice „Halubajska zora“ odnosi se 7.292,34 €, na rashode Dječjeg vrtića Viškovo 85.139,80 €, a na rashode JU Kuća halubajskega zvončara 5.190,71 €.

**Bilješka broj 5.**

**Obveze i vlastiti izvori (šifra B003)** na dan 31.12.2023. godine iznose 60.776.677,01€ i veći su za 5,6% u odnosu na početno stanje. Odnose se na obveze (šifra 2) u iznosu 7.249.318,82 € i vlastite izvore (šifra 9) u iznosu od 53.527.358,19 €. U ukupnoj konsolidiranoj vrijednosti obveza i vlastitih izvora na Dječji vrtić Viškovo odnosi se 254.869,22 €, na JU Knjižnica i čitaonica „Halubajska zora“ 738.824,57 €, a na JU Kuća halubajskega zvončara 8.089,70 € ili ukupno 1.001.783,49 €, što je udio od 1,6%. Ostali proračunski korisnici nemaju evidentirane obveze, niti vlastite izvore na dan 31. prosinca 2023. godine.

**Bilješka broj 6.**

**Obveze (šifra 2)** iznose ukupno 7.249.318,82 €, od čega se na obveze proračunskih korisnika odnosi 125.469,13 € ili 1,7% udjela, a sastoje se od:

* **obveza za rashode poslovanja (šifra 23)** u iznosu od 1.237.280,64 €, a čine ih **obveze za zaposlene (šifra 231)** u iznosu od 170.018,35 € i **obveze za materijalne rashode (šifra 232)** koje iznose ukupno 393.221,93 €. U stanju ovih obveza na obveze Dječjeg vrtića Viškovo odnosi se 93.126,67 €, na obveze JU Knjižnice i čitaonice „Halubajska zora“ 7.395,55 €, a na obveze JU Kuća halubajskega zvončara 18.159,62 € što je ukupno 118.681,84 € ili 21,1% udjela, dok ostali proračunski korisnici nemaju evidentirane obveze na dan 31. prosinca 2023. godine
* **obveza za financijske rashode (šifra 234)** koje su u cijelosti obveze proračuna, iznose 2.150,87 € i veće su za 53,5%
* **obveza za subvencije (šifra 235)** koje su u cijelosti obveze proračuna, iznose 95,87 € i manje su za 88,8%
* **obveza za naknade građanima i kućanstvima (šifra 237)** koje iznose 246.705,39 €, a što predstavlja povećanje od 23,4,% u odnosu na početno stanje, najvećim dijelom se odnose na obveze za sufinanciranje smještaja djece u vrtićima, produženog boravka i prehrane za učenike osnovnih škola i u cijelosti su obveze proračuna
* **ostalih tekućih obveza (šifra 239)** koje iznose 236.964,66 € i veće su za 73,4 %. Odnose se na obveze po osnovi poreza na dodanu vrijednost po obračunu na dan 31. prosinca 2023. godine koje dospijevaju u 2024. godini te na obveze po osnovi jamčevina i naplaćenih tuđih prihoda (naknada za uređenje voda) dok se na obveze proračunskih korisnika odnosi ukupno 6.212,14 € ili 2,6% udjela
* **obveze za nabavu nefinancijske imovine (šifra 24)** iznose 1.118.424,95 €, što predstavlja povećanje od 59,1% u usporedbi s iznosom na početku godine, a u skladu su s dinamikom dospijeća istih. Od navedenog iznosa na obveze JU Kuća halubajskega zvončara odnosi se 575,15 €
* **obveze za kredite i zajmove (šifra 26)** iznose 4.893.613,23 € ili 14,5% manje od početnog stanja i u skladu su s dinamikom oplate i rokovima dospijeća kredita. Do smanjenja je došlo zbog završetka otplate kredita Erste banke.

Općenito, do odstupanja stanja obveza na dan 31. prosinca u odnosu na stanje 1. siječnja 2023. godine došlo je zbog različite dinamike terećenja i iznosa preuzetih obveza te rokova njihovog dospijeća tijekom pojedine izvještajne godine.

**Bilješka broj 7.**

**Vlastiti izvori (ŠIFRA 9)** iznose **53.527.358,19 €** ili 6,2% više nego na početku godine, a rezultat su povećanja izvora za vrijednost nabavljene imovine tijekom godine i smanjenja izvora po osnovi izvršenog ispravka vrijednosti imovine te otpisa, prijenosa vlasništva i otuđenja, odnosno prodaje imovine tijekom godine.

U ukupnim konsolidiranim vlastitim izvorima na izvore Dječjeg vrtića Viškovo odnosi se iznos od 155.916,24 €, na izvore JU Knjižnica i čitaonica „Halubajska zora“ iznos od 731.043,19 €, a na izvore JU Kuća halubajskega zvončara iznos od 8.089,70 € ili ukupno 6.141.131,82 €, što je 1,7% udjela. Ostali proračunski korisnici nemaju evidentirane vlastite izvore na dan 31. prosinca 2023. godine.

**Bilješka broj 8.**

Ukupni rezultat **(šifra 922),** kao razlika iskazanog **viška/manjka prihoda** na dan 31. prosinca 2023. godine, koji uključuje i preneseni rezultat iz proteklih godina, iznosi 603.673,08 € viška prihoda i primitaka za raspolaganje u sljedećem razdoblju, a čini ga višak prihoda poslovanja u iznosu od 3.559.621,53 €, višak primitaka od financijske imovine u iznosu od 1.217.220,24 € i manjak prihoda od nefinancijske imovine u iznosu od 4.173.168,69 €. U ukupnom rezultatu Dječji vrtić Viškovo sudjeluje sa 853,11 € viška prihoda poslovanja, a JU Kuća halubajskega zvončara ima iskazan manjak prihoda od nefinancijske imovine u iznosu od 3.081,73 € i manjak prihoda poslovanja u iznosu od 10.462,33 €.

**Bilješka broj 9.**

U izvanbilančnim zapisima evidentirani su dani i primljeni instrumenti osiguranja plaćanja i potencijalne obveze po sudskim sporovima u ukupnom iznosu od 8.973.353,79 € od čega se 7.963,37 € odnosi na Dječji vrtić Viškovo.

KLASA: 400-08/23-01/01

URBROJ: 2170-35-05/04-24-18

Datum: 22. veljače 2024. godine

Osoba za kontakt: *Eleonora Sokolić Brusić univ. spec. oec*

Telefon za kontakt: 051/490-997

Odgovorna osoba:

Općinska načelnica: M.P.

Sanja Udović, dipl. oec.